b"\n_START_ARTICLE_\nRodolfo Pedrazzani da Robecco\n_START_SECTION_\n\xc5\xbdivljenjepis\n_START_PARAGRAPH_\nRodolfo Pedrazzani da Robecco je bil tr\xc5\xbea\xc5\xa1ki \xc5\xa1kof med 1302 in 1320._NEWLINE_Njegovo ime je ostalo v zgodovini tr\xc5\xbea\xc5\xa1ke \xc5\xa1kofije v glavnem zaradi katedrale, ki jo je dal sezidati z zdru\xc5\xbeitvijo dveh starej\xc5\xa1ih cerkva leta 1304. Novo cerkev je posvetil svetemu Justu in postavil pod leseni oltar, ki mu je bil posve\xc4\x8den, njegove relikvije._NEWLINE_Pedrazzani je bil doma iz kraja Robecco d'Oglio pri Cremoni, kar je pa tudi vse, kar o njem vemo. Lahko pa sklepamo, da je bil energi\xc4\x8den in podjeten \xc4\x8dlovek, kajti delo na katedrali gotovo ni bilo enostavno. Gotovo je njegova izvedba zahtevala desetletja, saj so bila dela na zvoniku izvr\xc5\xa1ena med letoma 1337 in 1343, in po novej\xc5\xa1ih raziskavah je razvidno, da se celotno pro\xc4\x8delje katedrale naslanja prav na zvonik. Razumljivo je torej, da je bila prvotna skrb tega \xc5\xa1kofa obnovitev katedrale, ki je bila vsekakor dokon\xc4\x8dana pod poznej\xc5\xa1imi \xc5\xa1kofi._NEWLINE_Pedrazzani je bil zadnji tr\xc5\xbea\xc5\xa1ki \xc5\xa1kof, ki je koval denar."